Z bezpečnostných dôvodov sme pristúpili k uzamykaniu školy medzi 8:00 h a 12:00 h.
Návštevy a rodičia sa do školy dostanú len ak zazvonia na príslušné oddelenie, ktoré im následne umožní vstup.
Milí žiaci, vážení zamestnanci školy !
ĎAKUJEME všetkým žiakom, pani učiteľkám i pánom učiteľom, pani kuchárkam,
pani upratovačkám, pánovi školníkovi, našim dvom ekonomicko-mzdovým pracovníčkam za úspešné zvládnutie školského roku 2016/2017.
Zo srdca Vám prajeme krásne prázdniny i dovolenky a najmä veselé zážitky, aby sme sa plní elánu spolu stretli IV. IX. MMXVII.
Dňa 15.6.2017 sme sa ako žiaci 9. ročníka vybrali vlakom na koncoročný výlet spoločne s triednou pani učiteľkou Ivetou Hollou do nášho hlavného mesta- Bratislavy. Hneď po príchode sme navštívili prezidentský palác, v ktorom sa toho dňa konal deň otvorených dverí. Stretnutie s našim prezidentom bolo pre nás veľkým bonusom, pretože sme nemali istotu, že sa tam v čase našej návštevy nachádza. Po prehliadke krásneho interiéru paláca sme sa prešli nádhernou záhradou, odkiaľ sme historickým centrom pokračovali do Obchodného centra Eurovea, kde sme si každý nakúpili a oddýchli si na nábreží. Po ceste domov sme si porozprávali svoje zážitky a zhodnotili výlet za najlepší.
Dňa 13.6. 2017 sa žiaci 8. a 9. ročníka zúčastnili literárno-dejepisnej exkurzie.
S vyučujúcimi Mgr. Ivetou Hollou a Mgr. Dominikom Ševčíkom navštívili rodný dom významnej osobnosti našich dejín Milana Rastislava Štefánika v Košariskách, mohylu na Bradle- jeho miesto posledného odpočinku a pamätnú izbu Jozefa Miloslava Hurbana v Hlbokom s pomníkom na miestnom cintoríne.
Jolly Phonics je efektívna, zábavná a hravá forma vyučovania anglického jazyka akreditovaná Ministerstvom školstva SR. Vyučuje sa podľa nej vo viac ako 100 krajinách sveta.
Po 1.roku vyučovania touto metódou žiaci vedia rozpoznávať v slovách všetkých 42 anglických hlások, spájať ich do slov a viet, písomnou formou zachytiť slová, čítať slová a vety, rozpoznávať 12 najbežnejšie sa vyskytujúcich slov nepravidelného hláskovania.
Na čítanie a písanie žiaci používajú techniku "decoding"- dekódovanie. Žiaci sa každý nový zvuk učia cez obrázkový príbeh prerozprávaný učiteľom po anglicky.
Každý zvuk si zároveň spájajú s gestom, ktoré im pomáha lepšie si zapamätať daný zvuk. Zážitok z učenia je umocnený piesňami, hrami, aktivitami (kocky, farebné kriedy, stierateľné tabuľky, fixky a pod.), ktoré umožňujú deťom prežiť reálny zážitok z úspechu.
Touto metódou sú v našej škole vzdelávaní žiaci 1. a 2. ročníka.